ইউতো নাগাতোমো

**ইউতো নাগাতোমো** (, ; জন্ম: ১২ সেপ্টেম্বর ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন।

২০০২–০৩ মৌসুমে, মাত্র ১৬ বছর বয়সে, জাপানি ফুটবল ক্লাব হিগাশি ফুকুওকা গাকুয়েন হাই স্কুলের যুব পর্যায়ের হয়ে খেলার মাধ্যমে নাগাতোমো ফুটবল জগতে প্রবেশ করেছেন এবং পরবর্তীকালে মেজি বিশ্ববিদ্যালয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮ সালে, জাপানি ক্লাব টোকিওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; টোকিওয়ের হয়ে তিন মৌসুমে ৭২ ম্যাচে ৫টি গোল করার পর ২০১০–১১ মৌসুমে তিনি ধারে ইতালীয় ক্লাব চেজেনায় যোগদান করেছেন। চেজেনায় মাত্র এক মৌসুম অতিবাহিত করার পর প্রায় ৪.৫০ মিলিয়ন ইউরোর বিনিময়ে ইন্টার মিলানের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২১০ ম্যাচে ১১টি গোল করেছেন। পরবর্তীকালে, তিনি গালাতাসারায় এবং মার্সেইয়ের হয়ে খেলেছেন। ২০২১ সালে, তিনি জাপানি ক্লাব টোকিওতে যোগদান করেছেন।

২০০৮ সালে, নাগাতোমো জাপান অনূর্ধ্ব-২৩ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ১ বছর যাবত জাপানের বয়সভিত্তিক দলের হয়ে খেলার পর, তিনি ২০০৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১৩৪ ম্যাচে ৪টি গোল করেছেন। তিনি জাপানের হয়ে এপর্যন্ত ৩টি ফিফা বিশ্বকাপ (২০১০, ২০১৪ এবং ২০১৮) এবং ৩টি এএফসি এশিয়ান কাপে (২০১১, ২০১৫ এবং ২০১৯) অংশগ্রহণ করেছেন, যার মধ্যে ২০১১ সালে আলবের্তো জাক্কেরোনির অধীনে ফিফা বিশ্বকাপের শিরোপা জয়লাভ করেছেন।

## প্রারম্ভিক জীবন
ইউতো নাগাতোমো ১৯৮৬ সালের ১২ই সেপ্টেম্বর তারিখে জাপানের সাজিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
নাগাতোমো জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০০৮ সালের ৭ই আগস্ট তারিখে তিনি ২০০৮ গ্রীষ্মকালীন অলিম্পিকে মার্কিন যুক্তরাষ্ট্র অনূর্ধ্ব-২৩ দলের বিরুদ্ধে ম্যাচে জাপান অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। নাগাতোমো চীনে অনুষ্ঠিত ২০০৮ গ্রীষ্মকালীন অলিম্পিকের জন্য ২০০৮ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছিলেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।

২০০৮ সালের ২৪শে মে তারিখে, ২১ বছর, ৮ মাস ও ১২ দিন বয়সে, উভয় পায়ে ফুটবল খেলায় পারদর্শী নাগাতোমো কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৭ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ১–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ৫ মাস ও ২০ দিন পর, জাপানের জার্সি গায়ে প্রথম গোলটি করেছেন; ২০০৮ সালের ১৩ই নভেম্বর তারিখে, সিরিয়ার বিরুদ্ধে ম্যাচের ৩য় মিনিটে জাপানের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। এছাড়াও, একই ম্যাচের তৃতীয় গোলে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেছেন। জাপানের হয়ে অভিষেকের বছরে নাগাতোমো সর্বমোট ৭ ম্যাচে ১টি গোল করেছেন। ২০১৪ সালের ৫ই মার্চ তারিখে, প্রীতি ম্যাচে নিউজিল্যান্ডের বিরুদ্ধে অনুষ্ঠিত ম্যাচে তিনি জাপানের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি জাপান ৪–২ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছেন।

নাগাতোমো দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য তাকেশি ওকাদার অধীনে ঘোষিত জাপান দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৪ই জুন তারিখে, তিনি ক্যামেরুনের বিরুদ্ধে গ্রুপ পর্বে নিজেদের ১ম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত আসরে জাপান ১৬ দলের পর্বে প্যারাগুয়ের কাছে পেনাল্টি শুট-আউটে ৫–৩ গোলের ব্যবধানে পরাজিত হয়ে আসর হতে বিদায় নিয়েছিল, যেখানে তিনি ৪ ম্যাচে অংশগ্রহণ করেছেন। অতঃপর ২০১৪ ফিফা বিশ্বকাপের জন্য প্রকাশিত জাপানের ২৩ সদস্যের চূড়ান্ত দলে নাগাতোমো অন্তর্ভুক্ত হয়েছিলেন; উক্ত আসরে তিনি ৩ ম্যাচে অংশগ্রহণ করেছেন। পরবর্তীকালে, তিনি আকিরা নিশিনোর অধীনে ২০১৮ ফিফা বিশ্বকাপে জাপানের চূড়ান্ত দলে স্থান পেয়েছিলেন; ফিফা বিশ্বকাপের এই আসরে ৪ ম্যাচে অংশগ্রহণ করেছেন। নাগাতোমো তার খেলোয়াড়ি জীবনে এপর্যন্ত ৩টি বিশ্বকাপে অংশগ্রহণ করেছেন, যার মধ্যে তিনি ১১টি ম্যাচে অংশগ্রহণ করেছেন।

২০১২ সালের ১৫ই আগস্ট তারিখে জাপানের হোক্কাইদোর সাপ্পোরো ডোমে অনুষ্ঠিত ভেনেজুয়েলার বিরুদ্ধে ম্যাচে অংশগ্রহণ করার মাধ্যমে তিনি জাপানের জার্সি গায়ে তার ৫০তম ম্যাচ খেলেছেন, ম্যাচটি জাপান ১–১ গোলে ড্র করেছিল, যেখানে তিনি ৯০ মিনিট খেলেছেন; অন্যদিকে, ২০১৭ সালের ১০ই নভেম্বর তারিখে নাগাতোমো তার খেলোয়াড়ি জীবনে ১০০তম ম্যাচে অংশগ্রহণ করেছেন, ব্রাজিলের বিরুদ্ধে ফ্রান্সের ভিলনোভ'দাস্কে অনুষ্ঠিত উক্ত ম্যাচটি ব্রাজিল ৩–১ গোলের ব্যবধানে জয়লাভ করেছিল।

## ব্যক্তিগত জীবন
২০১৭ সালের জানুয়ারি মাসে, নাগাতোমো জাপানি অভিনেত্রী আইরি তাইরার সাথে বিবাহ বন্ধনে আবদ্ধ হয়েছেন।

## পরিসংখ্যান
### আন্তর্জাতিক

[250px|থাম্ব|ডান|[২০১৯ এএফসি এশিয়ান কাপ|২০১৯ এএফসি এশিয়ান কাপে জাপানের হয়ে খেলছেন নাগাতোমো]]

### আন্তর্জাতিক গোল

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাজিওয়ের (এহিমে) ব্যক্তি
বিষয়শ্রেণী:মেজি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এহিমে প্রশাসনিক অঞ্চলের ফুটবল ব্যক্তি
বিষয়শ্রেণী:ফুটবল ক্লাব টোকিওয়ের খেলোয়াড়
বিষয়শ্রেণী:আসোচাৎসিওনে কালচো চেজেনার খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:গালাতাসারায় ফুটবল ক্লাবের খেলোয়াড়
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:জাপানের আন্তর্জাতিক যুব ফুটবলার
বিষয়শ্রেণী:জাপানের অলিম্পিক ফুটবলার
বিষয়শ্রেণী:জাপানের পুরুষ আন্তর্জাতিক ফুটবলার
বিষয়শ্রেণী:২০০৮ গ্রীষ্মকালীন অলিম্পিকের ফুটবলার
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:২০১৩ ফিফা কনফেডারেশন্স কাপের খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:এএফসি এশিয়ান কাপ বিজয়ী খেলোয়াড়
বিষয়শ্রেণী:ফিফা সেঞ্চুরি ক্লাব
বিষয়শ্রেণী:জাপানি প্রবাসী ফুটবলার
বিষয়শ্রেণী:ইতালিতে জাপানি প্রবাসী ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:তুরস্কে জাপানি প্রবাসী ক্রীড়াবিদ
বিষয়শ্রেণী:তুরস্কে প্রবাসী ফুটবলার
বিষয়শ্রেণী:ফ্রান্সে জাপানি প্রবাসী ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়